b'\n_START_ARTICLE_\nScud\n_START_PARAGRAPH_\nScud er et popul\xc3\xa6rt navn p\xc3\xa5 taktiske ballistiske missiler produsert av Sovjetunionen under den kalde krigen og som ble eksportert til flere andre land, blant annet Irak. Navnet skriver seg tilbake til NATO-kallenavnet p\xc3\xa5 SS-1 Scud, men ble senere brukt av media ogs\xc3\xa5 om andre sovjetiske ballistiske missiler og kopier av disse._NEWLINE_Scudmissilet ble spesielt kjent for verden under Gulfkrigen (1991). Under krigen brukte Saddam Hussein Scudmissiler til \xc3\xa5 beskyte Israel, i h\xc3\xa5p om at de skulle bli med i krigen slik at koalisjonen som USA hadde bygget opp ville sl\xc3\xa5 sprekker. For \xc3\xa5 motvirke dette utplaserte USA patriotmissiler i Israel, for \xc3\xa5 skyte ned innkommende Scudmissiler.'